“Polsos en la iconosfera” a l’Arts Santa Mònica | Bonart\n“Polsos en la iconosfera” a l’Arts Santa Mònica\nEl dia 18 de desembre de 17 a 21 h. a la sala d’actes de l’Arts Santa Mònica de la Rambla, 7 de Barcelona se celebrarà el darrer programa de Polsos en la iconosfera, esdeveniments live online per a la promoció de l’art contemporani.\nPolsos en la Iconosfera planteja trobades amb artistes, col.lectius, centres d’art, curadors, crítics, historiadors… en interacció amb un públic presencial i un públic online. Es tracta de mostrar i conversar sobre iniciatives actuals, exposicions, obres d’art, col.leccions, visions, per conèixer més a fons el panorama de l’art contemporani des dels seus diferents àmbits.\n17.00h: El futur no espera, La Capella-Institut de Cultura de Barcelona, amb Sònia Fernández Pan, curadora de l’exposició; l’artista Lua Coderch i el comissari i part del jurat de BCN Producció’14, Álex Brahim.\n18.00h: Joan, Jill Godmilow dins del Cicle Blanc sota negre, Arts Santa Mònica ambMireia Sallarès, artista de l’exposició; la cineasta Jill Godmilow (des de Nova York per Skype); la co-curadora del cicle Joana Masó i l’artista d’Esporgats dins del cicle, Antònia del Río.\n19.00h: Lo Pati Centre d’Art Terres de l’Ebre, i Relat de Belles coses falses, Arts Santa Mònica ambVicent Fibla, director de Lo Pati, l’artista Asbel Esteve, Albert Martínez López-Amor, curador de l’exposició (per Skype des de Burgos) i l’artista Txema Salvans.\n20.00h: Artistes residents a Hangar: Giuliana Racco & Matteo Guidi. Gravació al seu estudi a Hangar amb Giuliana Racco, Matteo Guidi i Saleh Khannah en connexió per Skype des de Beit Sahour i el camp de refugiats d’Arroub a Palestina, on preparan The Artist and the Stone, i els seus col.laboradors a Barcelona José Antonio Aristazábal i Irene Queralt del Águila.\nMés informació a: www.lab-livemedia.net i www.artssantamonica.net


Els Mossos d'Esquadra de la Unitat Regional de Policia Administrativa de la Regió Policial Metropolitana Sud amb la col·laboració de la Unitat d’Investigació de Sant Boi de Llobregat van detenir dos homes de nacionalitat espanyola, de 29 i 44 anys i veïns de Sant Boi de Llobregat i La Palma de Cervelló, com a presumptes autors del furt d’unes 500 caixes de roba d’una coneguda marca tèxtil catalana d’un valor aproximat de 60.000 euros. També van investigar un tercer home espanyol, de 44 anys i veí de Sant Vicenç dels Horts per la seva presumpta participació en els fets.\nDenúncia del gerent\nLa investigació va començar arran de la denúncia del gerent d’una empresa logística de Sant Boi de Llobregat, el qual informava que hauria detectat que en els seus magatzems mancaven 29 palets, carregats amb unes 500 caixes de roba d’una coneguda marca del sector tèxtil.\nEls agents van visionar les imatges de les càmeres de seguretat de l’empresa i van corroborar que un dels treballadors del moll de càrrega i descàrrega hauria carregat, en un camió, els palets amb el material tèxtil, sense permís i uns dies abans.\nEn les imatges, els investigadors van observar que el camió hauria entrat a les 17:29 hores per carregar i vint minuts després, a les 17:49 hores, ja estava carregat i marxava per la porta de les instal·lacions amb rapidesa per evitar els controls de seguretat. D’aquesta manera, el conductor del camió sortia de les instal·lacions sense lliurar cap justificant de sortida.\nEls investigadors van detenir al treballador de l’empresa el divendres 14 d’octubre, a les dependències de les mateixes instal·lacions, aprofitant que estava citat per a signar l’acomiadament, que ell mateix hauria demanat. Un cop detingut va ser traslladat a la comissaria.\nNau a Molins de Rei\nEls agents també van localitzar el conductor del camió que en tot moment va col·laborar amb la policia. L’home desconeixia que la càrrega que transportava acabava de ser sostreta i, seguint instruccions dels ara detinguts, la va transportar fins a una nau industrial de Molins de Rei.\nEl conductor va accedir a acompanyar als investigadors fins a aquesta nau industrial, on van contactar amb el seu propietari, qui va quedar investigat per la seva presumpta participació en els fets. La mercaderia estava amagada en un segon magatzem industrial, del mateix municipi, a l’espera de la seva posterior revenda.\nFinalment i gràcies a les gestions fetes pels agents, van aconseguir recuperar la mercaderia. Els investigadors van detenir, el mateix divendres 14 d’octubre, el responsable de la segona nau per un delicte de furt. Els detinguts han quedat en llibertat amb càrrecs a l’espera de celebració de judici. La investigació continua oberta i no es descarten més detencions.


MONTSERRAT ARCOS PICHARDO / FERNANDO CAMAS RODA / MARIA MERCEDES MARTINEZ ASO\nExposició oral de l'estudiant explicant la solució als casos pràctics plantejats pel professorat.\nActivitat en la que l'estudiant ha d'explicar i fonamentar degudament la solució que ha donat als casos pràctics plantejats a classe.\nEn la resolució per escrit del cas pràctic, es valorarà que l'estudiant acredit l'ús del Manual de Derecho del Trabajo, Seguridad Social y Migraciones laborales, publicat pel professorat de Dret del Treball de la UdG i editat per Thomson Reuters Aranzadi.\nPARLA EL PROFESSOR CAMAS. Seminari sobre la temàtica de l'assignatura amb realització d'activitat avaluable mentre es realitzen les sessions corresponents.\nActivitat docent que en alguna de les seves sessions requereix assistència i participació de l'estudiant en l'activitat avaluable.\n1. Activitat "Parla el Professor Ferran Camas": 30% de la nota final. No recuperable. Els exercicis que s'avaluaran es realitzen en la mateixa sessió en la que es fa l'activitat Parla el Professor Ferran Camas. Es valorarà el coneixement que adquireix l'estudiant in situ, és a dir, mentre es fa/ la/es sessió/sessions corresponents. L'assistència de l'estudiant i la seva participacio en l'activitat avaluable durant les sessions marcaran la qüalificció d'aquesta activitat.\nLes persones que havent fet l'avaluació continua (és a dir, hagin participat en l'activitat Parla el Pr. Camas, hagin fet el treball, i hagin exposat oralment), però no l'aprovin, podran aprovar l'assignatura si fan un Examen Oral conforme al previst al calendari de l'assignatura. Aquest examen constarà de 3 preguntes tipus test sobre els treballs pràctics realitzats durant el curs, on l'estudiant haurà d'escollir una opció i justificar-la degudament.\nb) En cas en que l'estudiant hagi demanat avaluació única, o bé no hagi seguit l'avaluació contínua, per la no realització de l'examen test final.


Ràdio Arrels emetrà programes de Catalunya Ràdio per a la Catalunya Nord . Mitjans de comunicació. Generalitat de Catalunya\n> Ràdio Arrels emetrà programes ...\nDivendres, 08 de juliol de 2016\tRàdio Arrels emetrà programes de Catalunya Ràdio per a la Catalunya Nord Les dues emissores han signat un acord de col·laboració per tal que els programes "Delicatessen", "Independents" i "Via Jazz" puguin escoltar-se al Rosselló, Vallespir, Conflent, Cerdanya i Capcir.\nEls directors de Catalunya Ràdio, Saül Gordillo, i de Ràdio Arrels, Albert Noguer, han signat a Perpinyà un acord de col·laboració entre les dues emissores catalanes. Segons aquest conveni, l'emissora nord-catalana Ràdio Arrels emetrà per a la Catalunya Nord els programes de Catalunya Ràdio "Delicatessen" i "Independents", d'iCat; i "Via Jazz", de Catalunya Música.\nPer Albert Noguer, director de Ràdio Arrels, aquest acord "representa treballar oficialment amb la gran emissora de referència dels territoris de parla catalana." Noguer també ha destacat que la incorporació de programes produïts per Catalunya Ràdio "acostarà les orelles nord-catalanes a programes musicals de gran qualitat."\nSaül Gordillo, director de Catalunya Ràdio, ha destacat que l'acord amb Ràdio Arrels "s'ha d'emmarcar en una voluntat d'ampliació del servei públic que oferim des del grup d'emissores de Catalunya Ràdio i també com a impuls dels continguts culturals." Ha afegit que "des de Catalunya Ràdio, tenim una oportunitat per reforçar les nostres emissores temàtiques culturals: Catalunya Música i iCat en l'àmbit de l'FM, cosa que per iCat és especialment significativa, tenint en compte la situació actual." I ha conclòs que "també estem satisfets de participar amb continguts de Catalunya Ràdio en l'espai de comunicació que compartim els territoris de parla catalana."\nRàdio Arrels va néixer a Perpinyà l'any 1981 i, des d'aleshores, emet exclusivament en llengua catalana per a les comarques de la Catalunya Nord (Rosselló, Vallespir, Conflent, Cerdanya i Capcir).


Una nova norma fixarà condicions per exercir en el sector immobiliari\n2 desembre 2019Conselleria de Mobilitat i Habitatge\n\_ S'exigirà l'acreditació de formació, solvència econòmica i la inscripció en el registre públic amb l'objectiu de defensar els consumidors i evitar l'intrusisme\nEl conseller de Mobilitat i Habitatge, Marc Pons, acompanyat del director general d'Habitatge, Eduardo Robsy, ha anunciat, juntament amb els representants del sector dels agents immobiliaris, la futura normativa de regulació. Aquesta normativa fixarà els requisits per exercir la professió, les condicions en què es podrà desenvolupar i la necessitat d'estar inscrit en un registre oficial. Igualment, s'establiran sancions si s'actua al marge.\nEls representants del Col·legi d'Agents de la Propietat Immobiliària (API), Associació Balear de Serveis Immobiliaris (ABSI) i l'Associació Balear d'Assessor Immobiliaris (ABAI), han assegurat que és imprescindible aquesta regulació. La previsió és que el decret que regularà el sector immobiliari es pugui aprovar el pròxim any. En aquest moment, el projecte de decret està en fase de consulta prèvia a la ciutadania.\nEl conseller ha destacat, en aquesta línia, que la normativa neix des de l'acord amb el sector, amb l'objectiu comú de protegir el consumidor i evitar l'intrusisme i les males pràctiques.\nEl model de regulació que es proposa -i sobre el qual es farà feina en els mesos vinents per a la seva concreció- es marca l'objectiu de defensa dels consumidors i de garantir un servei de qualitat que possibiliti un correcte assessorament en totes les operacions lligades a l'habitatge: compres, vendes, lloguers...\nAquesta regulació inclourà mesures que permetin garantir la solvència professional i econòmica dels professionals per donar totes les garanties als consumidors i també d'altres que permetin fer visibles les persones o empreses avalades legalment com professionals del sector.\nEl decret permetrà:\n1-Garantir la solvència professional dels agents immobiliaris, amb els següents mecanismes:\n-Establir la formació necessària per exercir la professió i fixar la necessitat de mantenir aquest coneixement actualitzat a través de la formació continuada.\n-Autoregulació a través de codis deontològics professionals i de conducta.\n-Disposar d'establiments oberts habitualment al públic o, si només donen servei telemàtic, disposar d'una adreça física de contacte i referència, amb l'adequada identificació.\nTots els requisits establerts per dedicar-se a la professió s'han de donar no només empresa per empresa, sinó a tots els establiments oberts.\n2-Garantir la solvència econòmica dels agents immobiliaris, assegurant que, en cas que es produeixi un perjudici als seus clients, puguin donar una resposta efectiva i àgil\nPer exemple es recolliran exigències com:\n-Constituir una garantia patrimonial per respondre de les quantitats que reben dels seus clients en l'exercici de la seva activitat, per un import a determinar normativament.\n-Contractar una assegurança de responsabilitat civil que garanteixi els danys i perjudicis que puguin causar durant l'exercici de la seva activitat, amb quanties fixades reglamentàriament.\n3-Disposar d'un registre d'agents immobiliaris:\nEls agents immobiliaris s'inscriuran al registre acreditant el compliment de tots els requisits establerts.\nAquest registre serà de consulta pública per donar el màxim de garanties als ciutadans.\nLa inscripció correcta donarà dret a l'ús públic d'un distintiu acreditatiu per identificar als agents immobiliaris.


Quinta Dos Anjos Santarem Portugal - Ofertes d'hotels amb els MILLORS DESCOMPTES EN LÍNIA\nQuinta dos Anjos - Portela das Padeiras, Sao Salvador, Santarem, Portugal, 2005-357 - Veure al mapa\nMés informació sobre Quinta Dos Anjos\nAl visitar Santarem, vosté es sentirà com a casa a Quinta Dos Anjos, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Quinta Dos Anjos, l'excelent servei i instal.lacions superiors faran de la vostra estada una experiència inoblidable. Instal.lacions per a minusvàl.lids, magatzem d'equipatge, cuina compartida són només algunes de les comoditats que fan que Quinta Dos Anjos sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb insonorització, aparell de televisió LCD/pantalla de plasma, TV satèl•lit/cable, nevera, forn microones a cada habitació. Les instal.lacions d'oci de l'hotel, que inclouen jardí estan dissenyades per escapar i relaxar-se. Si buscau un allotjament còmode i adequat a Santarem, faci de Quinta Dos Anjos la vostra llar.\nNúmero d'Identificació Fiscal local / Llicència de lloguer: 7231/RNET\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Número de llicència: 7230/RNET


Traduccions català-polonès per a campanyes de màrqueting. Traduccions català-polonès per a campanyes de màrqueting.\nTraduccions en polonès per a màrqueting i comunicació\nOferim als departaments de màrqueting un servei ràpid de traduccions entre espanyol / català / polonès. Gestionem traduccions creatives de qualitat en llengua polonesa en terminis molt ajustats.\nESmedo > Traduccions marketing > polonès > Màrqueting en polonès\nClaus per a contractar un servei de traducció polonès-català.\nLes agències de publicitat i comunicació tenen necessitats molt concretes quan sol·liciten traduccions des de l’idioma polonès o cap a polonès. Tant si són comunicats de premsa o textos publicitaris, aquest tipus de traducció no només requereix de coneixements lingüístics, sinó també conèixer el rerefons cultural de cada país o regió (Polònia, en aquest cas) que amaguen les paraules.\nUna bona traducció publicitària és clau per ampliar la teva clientela de parla polonesa. Només cal tenir en compte alguns consells.\nSelecciona i concreta qui serà el teu públic objectiu. En aquest cas, si penses traduir a polonès, pensa en quins mercats vols introduir-te. Només a Polònia? O a qualsevol territori amb comunitats de parla polonesa independentment de la regió o país? Considera les connotacions dialectals de cada variant de l’idioma polonès i com això pot repercutir en el receptor del missatge.\nTingues en compte també l’edat del públic, ja que això influirà en com tradueixes. Com més et focalitzis i apuntis directament a un nínxol de mercat, més possibilitats tindràs de que la teva traducció polonès-català atregui possibles compradors.\nHi ha moltes maneres d’entrar en mercats de parla polonesa. Amplia el tipus de continguts publicitaris i informatius per cobrir tots els canals de la teva empresa.\nEls comunicats en premsa i el material publicitari imprès són un clàssic, però traduir el contingut de la teva pàgina web a polonès, per publicar articles sobre productes o serveis, pot ser una bona manera d’arribar a milers de lectors que visquin a Polònia.\nUna opció és obrir un perfil a una xarxa social com Twitter o Instagram, i adreçar-te especialment a clients polonesos. O bé llançar una campanya de màrqueting de correu electrònic. Recorda introduir sempre aquests nous formats de comunicació en els teus plans de traducció català<>polonès.\nEn el món del màrqueting, entenem per localització l’adaptació de tots els elements (des del disseny fins a les referències culturals) per a un determinat públic. Un petit canvi en un tipus de públic incrementarà el percentatge de resposta i el nombre de vendes entre parlants polonesos.\nFins i tot si dos grups parlen el mateix idioma, en aquest cas polonès, és possible que necessitem diferents traduccions per a cada regió o país (Polònia…).\nUna bona localització en polonès ens ajuda a resoldre aquests problemes: des de paraules d’ús quotidià fins al format de les dates, les unitats de pesos i mesures o les fórmules de cortesia emprades en Polònia.\nEn una traducció publicitària des de o cap a polonès no tot el que hi ha és text. Recorda que també hi ha gràfics, presentacions i dibuixos que poden ser importants per cridar l’atenció dels teus usuaris polonesos.\nAquests canvis no només afecten el contingut, sinó que de vegades són necessaris per a la llegibilitat de la traducció. De vegades haurem de fer canvis per adaptar-nos a la direcció de lectura d’un idioma (d’esquerra a dreta o de dreta a esquerra), l’espai que ocupa un determinat alfabet o qualsevol particularitat específica d’algunes llengües com la polonesa.\nTingues sempre en compte que l’espai que ocupa una traducció pot augmentar o disminuir respecte al text original quan es tradueix de català a polonès o entre polonès i català.\nA l’hora de buscar traduccions en polonès per continguts publicitaris, és possible que la teva idea inicial en català no funcioni quan es tradueixi a polonès.\nÉs important mantenir una coherència durant tota la campanya: és el que identificarà la teva marca, empresa o producte en polonès. Recorda que el que funciona en català pot no funcionar en polonès.\nDurant tot el projecte de traducció, pensa sempre a quins tipus d’usuaris polonesos va dirigida la campanya. Obre’t a noves idees perquè el teu missatge no es perdi en la traducció.\nCom es diu “polonès” en polonès?\nAltres serveis en llengua polonesa:\nDemana pressupost de traducció polonès<>català


Presentación3 by ajav28 269 views\nTfc PLC Obert by oriollopez 1251 views\nDev con Joomla componentes modulos ... by ousli07 3619 views\nLingüística y ciencia en el s. XVII... by laborda 3471 views\nPresentació d'Oscommerce by Roger Casadejús P... 1253 views\n0211819 xn37p41 by julio hernandez 261 views\n1. Dropbox Guia d’ús Formació eduCAT 1x1 Formador: Àngel Paíno i García 1 Aquesta obra està subjecta a una llicència de Reconeixement-NoComercial-CompartirIgual 3.0 Espanya de Creative Commons Servei d’allotjament de fitxers multiplataforma al núvol Com crear una carpeta per a compartir arxius? Com acceptar o rebutjar la invitació a una carpeta compartida? Com accedir al nostre compte, si no tenim instal∙lat el programa? Edició compartida d’un fitxer Situacions pràctiques Com crear una carpeta per a compartir arxius? Per crear i compartir una carpeta amb altres usuaris, primer hem de localitzar la carpeta My Dropbox, ubicada a la carpeta d’ Els meus Documents del nostre ordinador. Cliquem dues vegades sobre la icona de la carpeta corresponent per a accedir. 1. Creem una nova carpeta, dins de My Dropdox, i escrivim un nom representatiu del seu contingut. Per exemple Web2p0. 2. Desem dins de la carpeta aquells documents que volem compartir amb altres persones. En el nostre cas, crearem una subcarpeta que anomenarem Equip_1x1. 3. Ara omplirem aquesta carpeta amb els fitxers que volem compartir.\n2. Dropbox Guia d’ús Formació eduCAT 1x1 Formador: Àngel Paíno i García 2 Aquesta obra està subjecta a una llicència de Reconeixement-NoComercial-CompartirIgual 3.0 Espanya de Creative Commons 4. Seleccionem la carpeta a compartir –la que acabem de crear a l’apartat anterior- i cliquem una vegada amb el botó dret del ratolí. Localitzem l'opció de “Dropbox” i cliquem a “Share”. 5. S'obrirà una pàgina d'Internet on apareixerà un encasellat per escriure la / les adreça / s electrònica / es de la / les persona / es amb la / les que volem compartir la carpeta i el seu contingut. Les adreces de correu electrònic han d'estar separades per comes (,). Podem fer arribar a les persones convidades un missatge d’invitació. Premem el botó de “Share folder” per a finalitzar.\n3. Dropbox Guia d’ús Formació eduCAT 1x1 Formador: Àngel Paíno i García 3 Aquesta obra està subjecta a una llicència de Reconeixement-NoComercial-CompartirIgual 3.0 Espanya de Creative Commons 6. La / es persona / es convidada / es rebrà un correu electrònic amb la invitació per compartir la carpeta. Aquesta / es poden acceptar la invitació per a tenir accés o rebutjar-la. 7. Finalment la icona de la carpeta mostrarà dos “ninotets” indicant que està compartida. Com acceptar o rebutjar una invitació a una carpeta compartida? Després que alguna persona hagi compartit amb nosaltres una carpeta, rebrem un correu electrònic en el qual haurem d'iniciar sessió a l'enllaç presentat per a aconseguir accés al fitxer compartit. 1. Després de localitzar la carpeta a compartir, hem de pressionar un dels dos botons presentats a la pàgina electrònica de la carpeta que ens han compartit. En pressionar el botó d’ ”Accept”, automàticament s'afegirà la carpeta compartida en el nostre compte, no així si premem el botó de “Decline”. 2. Després accedim a la nostra carpeta de My Dropbox i podrem comprovar que hi tenim els documents que ens han compartit. Adreces de correu electrònic de les persones amb les que es comparteix la carpeta Missatge d’invitació\n4. Dropbox Guia d’ús Formació eduCAT 1x1 Formador: Àngel Paíno i García 4 Aquesta obra està subjecta a una llicència de Reconeixement-NoComercial-CompartirIgual 3.0 Espanya de Creative Commons Com accedir al nostre compte, si no tenim instal·lat el programa? Per accedir a tots els nostres documents emmagatzemats en el compte de Dropbox, no necessàriament hem de tenir el programa instal lat, encara que, es recomana que sí ho estigui, ja que facilita el seu ús. De tota manera, si l'ordinador que estem utilitzant és públic, no és el nostre ordinador personal o del treball, podem accedir amb el nostre nom d'usuari i contrasenya a través de la pàgina electrònica de Dropbox. 1. Accedim mitjançant: http://www.dropbox.com 2. A la part superior dreta de la pàgina electrònica, apareixeran els encasellats per escriure l’adreça de correu electrònic – Email- i la contrasenya – Password -. Aconseguim l’accés al nostre compte, pressionant Log in. 3. Després d'aconseguir accés, ens apareixerà la pàgina d'inici on hi ha totes les carpetes i documents continguts en el Dropbox i que hem compartit. 4. Des de la interfície web podem fer totes les operacions que podríem fer si tinguessin instal·lat el programa en el nostre ordinador. Aclarir només\n5. Dropbox Guia d’ús Formació eduCAT 1x1 Formador: Àngel Paíno i García 5 Aquesta obra està subjecta a una llicència de Reconeixement-NoComercial-CompartirIgual 3.0 Espanya de Creative Commons que els fitxers que es vulguin “pujar” a Dropbox –“Upload”- no poden excedir la mida de 300 MB. Edició compartida d’un fitxer Quan dues persones o més editen el mateix arxiu, la primera persona que guarda l'arxiu "guanya", i aquest serà sincronitzat en els ordinadors que comparteix. La segona còpia també sincronitzarà amb tots els ordinadors ja que els arxius no es perden. El nom del segon fitxer serà el mateix, només que també s'inclourà la paraula "conflicte copy", el nom de la persona / ordinador responsable i la data en la que es va esdevenir el conflicte. Poden variar les raons per les quals pots veure arxius amb el nom conflicte copy a la teva carpeta de Dropbox. Una de les raons és per l'esmentada en la pregunta anterior, quan dues persones treballen el mateix document i una altra és per no permetre que el sistema faci una sincronització total dels arxius. És important no apagar l'equip fins corroborar que el sistema de Dropbox ha finalitzat la sincronització del o els arxius guardats. Per saber si el sistema ha acabat de sincronitzar, recordem que ha d'aparèixer la icona del fitxer amb un cercle verd; si la icona incorpora un cercle blau vol dir que està en procés de sincronització i no s'ha de apagar l'equip. Situacions pràctiques  Amb els nostres document treballem de manera local, amb les nostres aplicacions d'escriptori de sempre. Si els col·loquem a la carpeta My Dropbox quant fem un canvi, s'actualitzarà la versió guardada a Internet i automàticament s'actualitzarà en tots els ordinadors connectats amb el nostre mateix compte: si estan apagats o no estan connectats a Internet en aquest moment, la sincronització s'ha de fer quant tornin a estar en línia.  Se’ns va la mà, esborrem algun document o tenim un desastre informàtic –virus, tempesta elèctrica, etc-? Dropbox permet recuperar documents esborrats i versions anteriors.\n6. Dropbox Guia d’ús Formació eduCAT 1x1 Formador: Àngel Paíno i García 6 Aquesta obra està subjecta a una llicència de Reconeixement-NoComercial-CompartirIgual 3.0 Espanya de Creative Commons  A més disposem d'una carpeta pública en la qual podrem bolcar tot el que vulguem i després obtenir un enllaç públic per enviar a algú que no cal que sigui usuari de Dropbox per accedir als nostres documents. Hem de trametre adjunt a un email un fitxer de 70 Mb? En lloc d'això bolquem el document en la nostra carpeta Public de Dropbox i copiem l’URL pública al nostre mail. El destinatari ens ho agrairà.  Còpies de seguretat remotes: podem fer servir la nostra carpeta My Dropbox en el núvol com un repositori de seguretat on desar una còpia del nostre treball –backup-.\nTfc PLC Obert\nDev con Joomla componentes modulos plugins\nLingüística y ciencia en el s. XVII, en el "Diario" de Samuel Pepys\nsistema operativo parte 1\nLa biblia del_footprinting\nDeimer Yamir Valencia Rivas\nGuia de titulaciones y servicios 2011


La Cobla Reus Jove va triomfar a Sant Magí de la Brufaganya - La Veu de l'Anoia\nLa Cobla Reus Jove va triomfar a Sant Magí de la Brufaganya\nHa vingut a tocar a St. Magí la Cobla Reus Jove. La Cobla és considerada l’orquestra per excel·lència de Catalunya, perquè és molt nostre i enlloc més hi ha conjunts musicals que tinguin els instruments que té una cobla.\nAquest dimecres, la Cobla Reus Jove ens demostren que a més de tocar sardanes, una cobla pot tocar qualsevol gènere musical. Interpreten sardanes, i també peces tan conegudes com el Yesterday dels Beatles, l’obertura de l’Òpera Carmen, Boig per tu, dos Fox-Trot, un Slow swing i l’Estaca. Qui explica les diferents cançons que tocaran i el treball que fan arranjant-les i reconvertir-les per poder-les tocar amb la cobla és l’Eduard Sendra, que toca el contrabaix. L’Eduard és jove, com tots els que toquen, es veu entusiasta, simpàtic i molt preparat, els arranjaments estan fets per ell, i és l’ànima del grup.\nArticle anteriorMil racions de paella i 2.500 degustacions gratuïtes a Igualada\nPròxim articleLa Festa Major de Vilanova del Camí ja és aquí!


Comunicació Archives - Agora Andorra International School\nAniversari de la família Agora\nFa uns dies vam viure una celebració molt especial i us donem les gràcies a tots per la vostra participació a l’esdeveniment de la família de col·legis Agora International School. Han passat 50 anys des del naixement de la primera escola Agora International School, i el projecte educatiu Agora ha crescut molt, convertint-se en un […]\nAixí és la nostra residència\nRespecte, convivència i una experiència basada en la internalització: aquestes són alguns dels avantatges que ofereix el nostre programa de boarding. La nostra residència és l’opció perfecta per alumnes que busquen una experiència educativa innovadora i enriquidora. A qui va dirigit el nostre programa d’boarding La residència d’Agora International School Andorra està dirigida a alumnes […]\nEducar no és només ensenyar coneixements o inculcar hàbits d’aprenentatge, és guiar, donar suport i acompanyar els alumnes durant tot el procés que implica créixer i viure diferents etapes i moments que passen al llarg de la vida. La tasca de professor va molt més enllà d’ensenyar les diferents matèries que figuren en el programa […]\nTot sobre l’IB\nEl Batxillerat Internacional® (IB per les sigles en anglès) és un model de futur que, sens dubte, marca la diferència. Què caracteritza l’IB del nostre centre i quins en són els avantatges? En primer lloc, cal aclarir que el Batxillerat Internacional® és un curs preuniversitari que està adreçat a alumnes d’entre 16 i 19 anys, […]\nL’apassionant associació entre Globeducate i WWF tindrà un impacte en l’educació de més de 25.000 joves i a les seves comunitats d’influència. Globeducate és un dels grups d’escoles internacionals K-12 líders en el món, amb més de 50 escoles en 10 països, i ha llançat una agenda global per al canvi: una agenda que prepara […]\nBenvinguts a Globeducate\nNACE Schools va ser fundada el 1972 i des de llavors ha experimentat un creixement constant. Tenint el punt d’inici a Espanya, la nostra xarxa s’ha estès per Europa, Canadà, Índia i, més recentment, per Malàisia. En l’actualitat, som més de 50 escoles en 10 països, educant més de 25.000 alumnes. Som veritablement una xarxa […]\nReunió de pares 19 abril 2018\nAhir 19 d’abril, a la reunió amb els pares, vam ser coneixedors de la gran notícia: El conegut fins ara com a Col·legi del Pirineu obre una nova etapa com Agora International School Andorra, sota el paraigua del prestigiós grup educatiu NACE Schools. El col·legi redefineix el seu projecte educatiu, amb una clara orientació internacional, […]


Marina Marroquí, educadora social i premi Meninas 2020: “La Llei Celaá naix coixa en la lluita contra la violència de gènere en els adolescents”\nL’elxana, premiada per la Delegació del Govern a la Comunitat Valenciana, alerta del perill del porno com a nou educador sexual a edats molt primerenques: “La pornografia és la teoria i la prostitució és la pràctica”, esgrimeix; “xavals de 14 anys m’han reconegut que en els aniversaris fan un pot per pagar una dona prostituïda com a regal”\nMarina Marroquí, educadora social i premi 'Meninas 2020'.\nValència — 22 de noviembre de 2020 21:26h\nMarina Marroquí sembla que té un do per a guanyar-se la confiança dels i les adolescents. “Deu ser perquè parle el seu idioma”, reconeix en una conversa amb elDiario.es dies després de comunicar-li la Delegació del Govern a la Comunitat Valenciana que, amb motiu del Dia Internacional de l’Eliminació de la Violència contra la Dona que se celebra el 25 de novembre, és una de les premiades en l’edició Meninas 2020, al costat juntament amb l’exministra i exconsellera Carmen Montón, la Congregació de les Germanes Oblates del Santíssim Redemptor, la psicòloga Coto Talens García i el projecte “Juntes” d’atenció integral i empoderament de dones víctimes de violència de gènere de la Creu Roja de Castelló.\nEl jurat ha valorat “la seua nova manera en impartir tallers per detectar la violència de gènere, previndre-la i combatre-la” a les aules. Aquesta jove elxana va patir amb 15 anys una escalada de violència masclista per part del seu nuvi que es va perpetuar durant anys. “Recorde que, després de molts mesos de persecució al carrer, em vaig girar i li vaig suplicar que em matara”, reconeix. El seu testimoniatge tan punyent en el programa Salvados, el 2016, la va ajudar a alliberar-se i deslliurar-se d’un malson que, en l’actualitat, “quasi” ha superat gràcies a “l’ajuda de professionals. perquè sola no es pot”.\nLa seua experiència i formació universitària l’han convertida en una d’aquestes professionals que, com a educadora social especialitzada en violència de gènere, tracta amb els seus tallers de cobrir les mancances del sistema educatiu, que “s’ha quedat molt arrere”, assegura. “L’educació afectivosexual pràcticament ha desaparegut i d’ací parteix que el masclisme estiga fent-se més agressiu a les aules”, adverteix.\nPer això, ha acollit amb desil·lusió la nova llei educativa aprovada en el Congrés dijous passat. “La Llei Celaá [com és coneguda] naix coixa en la lluita contra la violència de gènere en els adolescents”, assenyala. Avança Marroquí que tenia “esperances” que la llei incloguera l’assignatura “tan necessària d’educació sexual”. Reconeix que el cos legal sí que compta amb “matèries d’igualtat i lluita contra les violències masclistes, però si no es forma el professorat o es posa temari a disposició, per a mi no és prou, perquè es queda en una cosa teòrica que no es pot aplicar en la pràctica o que no arribarà a tot l’alumnat de manera transversal”. “Queda coixa, perquè aquesta assignatura sobre els valors socials era urgent i no implantar-la com a tal m’ha semblat un error molt gran”, conclou.\nEl seu discurs apunta contra la pornografia, un fenomen que “està cobrint aquesta mancança educativa que el sistema no dona: consolidar el desig en la violència és un preu que estem pagant amb l’absurda pujada de violència sexual que hi ha hagut en la joventut”, assegura. Només així explica l’augment desmesurat de les violacions grupals i la normalització de la violència. “Això és conseqüència de la pornografia en els webs de la qual es nodreix de vídeos de violacions”. “Ara el perill està en el fet que ja no necessiten buscar porno, el porno els arriba per molts fronts i grups”, comenta. “Un xic em va dir que no veia el porno en webs, que sa mare li veia l’historial, sinó en Twitter on hi ha una pornografia brutal”, assegura.\nPer això, estableix que “la pornografia és la teoria i la prostitució és la pràctica, perquè ja no sols tinc moltíssims xavals de 14 anys que en els seus aniversaris fan un pot per pagar una dona prostituïda com a regal, sinó que moltes xiques assumeixen com a normal aquesta situació”. Així doncs, no és d’estranyar que a aquestes edats tan primerenques es donen “els primers inicis per a ser prostituïdes”. Des de ser captades per enviar fotos en xarxes socials a rebre proposicions en la universitat per pagar-se els estudis. “Hi ha estudis que avalen que més del 90% d’aquestes dones prostituïdes han patit abús sexual infantil o violacions en les primeres etapes de la seua adolescència, per la qual cosa aquesta decisió no és tan lliure”, respon davant la dicotomia que s’ha obert en el feminisme si abolir o regular la prostitució. La seua resposta és contundent. “Crec que l’altre feminisme hauria d’entrar en els clubs i veure la realitat”.\nLes seqüeles d’aquesta falta d’educació sexual i afectiva a les aules i també a casa arriba també als xics. “Després dels tallers m’han arribat ells angoixats dient-me ‘et promet que no soc mala persona, però si no l’agarre i l’agafe dels cabells no tinc una erecció’”, testifica. De tot això parla en el seu llibre Eso no es amor (Destino): “La societat ens ensenya a estimar malament”, afig.\nAmb el naixement de la seua filla, ara de 19 mesos, al repte que té a les aules (el pròxim en dos instituts del Campello a final de mes), se suma el d’educar la seua filla en igualtat, una tasca difícil quan a l’hora de vestir, exemplifica, només li donen a triar entre el rosa i el blau. “Les empreses tèxtils estan perdent una oportunitat d’or amb altres colors”, diu amb sorna.


El Govern modifica la llei de Salut Pública per crear un marc legal que empari les restriccions per la covid-19 – l'actualitat.cat\nEl president de la Generalitat, Quim Torra, i el vicepresident del Govern, Pere Aragonès, compareixen en roda de premsa el 13 de juliol del 2020. / Jordi Bedmar\nEl Govern ha aprovat aquest dilluns al vespre en una reunió extraordinària un decret llei de modificació de la llei de Salut Pública i d’adopció de mesures urgents per fer front al risc de rebrots de la covid-10 i en què s’inclou un nou apartat que faculta les autoritats sanitàries per limitar l’activitat, el desplaçament de les persones i la prestació de serveis en determinats àmbits territorials en cas de situacions de pandèmia o epidèmia. Segons l’Executiu, l’adopció d’aquestes mesures té com a objectiu garantir el control dels contagis i protegir la salut de les persones.\nEl Govern dictarà aquest dimarts les mesures per contenir els brots del Segrià. Un altre dels punts que inclou el text aprovat aquest vespre per l’Executiu és que sempre que sigui possible la resolució formularà recomanacions a seguir per evitar riscos de contagi i en cas que s’estableixi la seva obligatorietat s’haurà de fer constar expressament. Així mateix, la resolució també haurà d’indicar si hi ha o es mantenen serveis essencials, així com la seva durada, que en principi no haurà de ser superior als 15 dies, excepte si es justifica un període més llarg.\nAmb aquest decret, el Govern ha volgut «reforçar la seguretat jurídica» a les decisions que pugui prendre l’Executiu i les autoritats sanitàries després que aquest diumenge a la nit la jutgessa no ratifiqués el confinament dictat per l’Executiu. En aquest sentit, el Govern recorda que en altres comunitats, com Galícia i el País Basc, «s’han restringit drets fonamentals, com el dret de sufragi, sense que cap jutge hagi dictat que per fer això es necessita declarar de nou l’estat d’alarma».\nACN .- La Junta de Tractament de Lledoners ha acordat aquest dijous que Jordi Sànchez i Jordi Cuixart puguin sortir de la presó alguns dies de la setmana per fer tasques de voluntariat i treballar. […segueix llegint]


Concurs fotogràfic Captura la VIHda! | LambdaValencia\nT’agrada la fotografia? Vols participar en trencar l’estigma del VIH que encara està implantat en la societat? Participa en el I Concurs fotogràfic Davant l’estigma, captura la Vihda! Sempre que tingues més de 16 anys i l’autoria de les imatges que envies, pots participar en el concurs amb fins a tres fotografies diferents, en color, blanc i negre i també s’accepten fotomuntatges.\nEl tema principal serà la lluita contra l’estigma associat al VIH-sida, i està relacionat amb la commemoració de l’1 de desembre, “Dia Mundial del VIH- Sida”, dia en què es donarà a conéixer la resolució del jurat. Aquesta decisió es farà saber a les persones guanyadores personalment.\nCoincidint amb aquesta data assenyalada, difondrem les fotografies guanyadores a través de les seus xarxes socials amb el títol elegit per les persones autores. També s’exposaran totes les obres participants a la seu de Lambda durant el mes de desembre com a commemoració del “Dia Mundial del VIH- Sida”.\nA més, s’estableixen tres premis. Un primer premi de 100 euros, i dos segons que consistiran en una menció per cada obra a la pàgina web de l’entitat. La decisió del jurat serà inapelable i els criteris de selecció es basaran en la creativitat i el compromís amb el missatge.\nPots participar enviant les teues obres fins el 2 de novembre. Llig les bases, fent clic ací.


Goodluck Jonathan | enciclopèdia.cat\nOgbia, Delta del Níger, 20 de novembre de 1957\nPertanyent a l’ètnia ijaw i de religió cristiana, estudià zoologia a la Universitat de Port Harcourt. Posteriorment, treballà com a inspector d’ensenyament, professor i assessor mediambiental. L’any 1998 inicià una trajectòria política en l’administració local, i l’any 1999 fou elegit vicegovernador del seu estat natal, Bayelsa. En aquest càrrec dugué a terme negociacions amb la guerrilla del Delta per a aconseguir una acord de pau. En dimitir el 2005 el governador per un cas de corrupció, ocupà el seu lloc. Un any més tard fou inclòs pel president Olusegun Obasanjo com a aspirant a la vicepresidència en la candidatura de l’oficialista Partit Popular Democràtic (PPD), juntament amb Umaru Musa Yar'adua a la presidència, per a les eleccions de l’abril del 2007, candidatura que obtingué la victòria enmig d’acusacions generalitzades de frau. Arran de la retirada del càrrec de Yar'Adua per malaltia, el febrer del 2010 fou designat president interí fins a les properes eleccions presidencials.\nCelebrades a l’abril del 2011, obtingué una clara victòria i la consulta, a diferència de l’anterior, fou qualificada en termes generals de correcta. Al llarg del seu mandat, prengué mesures per a combatre la corrupció, una de les xacres més greus del país, però, malgrat destituir la cap anticorrupció del país poc després d'accedir al poder, fou reiteradament criticat per ineficàcia en aquest àmbit. La intensificació de l'activitat terrorista de Boko Haram, amb atemptats continuats que causaren centenars de morts, segrestos massius i el control d'extenses zones del nord de Nigèria, fou constant al llarg del seu mandat. Tot i declarar l'estat d'emergència (desembre del 2011), la inoperància de les mesures antiterroristes li comportaren una creixent impopularitat. El 2013 sis governadors abandonaren el PPD i passaren a l'oposició. El març del 2015, en les eleccions presidencials, fou derrotat per Muhammadu Buhari, primer candidat de l'oposició.


Personal in Transferible: Coses de nens...\nCoses de nens...\nDijous vint-i-dos de maig va ser l’aniversari d’en Joel, el nostre fill. Ja n’ha fet vuit i ho vam celebrar dissabte a la tarda en un parc del poble on hi ha taules i bancs de picnic. La zona era la que més sovintejàvem amb la colla -sobretot a partir de quan les noies van començar a formar-hi part- i li dèiem el camp verd, potser no cal que digui perquè... o potser sí: ara que hi penso, jo que creia fins ara -de manera innocent- que li dèiem així per l’abundant vegetació i la gran catifa d’herba que hi ha sota els pollancres... me n’adono que potser el nom, camp verd, també feia referència a la destinació que de vegades li donàvem amb jocs de rotllana com verdad o acción, el conejo se ha escapado... jocs que ajudaven a mantenir el nostre corrent sanguini en constant moviment, amb l’escalfor de venes que això representa quan bull la sang.\n(Foto: Se suposa que a la mà hi hauria de tenir subjecta una Pinyata que els nens van estirar)\nDissabte, a pesar d’haver-nos llevat amb la tan desitjada pluja, per la tarda el temps va aguantar i no va caure ni una gota, fins i tot va sortir el sol. A primera hora vaig rebre tres telefonades: dues de mares angoixades per si es faria la festa i una altra per donar de baixa el seu fill, suposo que convençuda que no es podria fer.\nVa ser una gran sort, perquè l’únic Pla B que teníem en cas de pluja era acabar dins de casa amb tots els nens, la qual cosa era una bomba de rellotgeria a punt d’esclatar, sinó feu la proba, barregeu: nens + ganes de gresca + pluja = ........................ (Espai per a omplir un cop feta la comprovació).\nLa tarda va passar entre jocs infantils al parc, llaminadures, berenar i ampolles inestables que vessen refresc damunt la taula.\nEls gronxadors i maquinària diversa per la mainada són fets amb fusta i pneumàtics i des d’on som per accedir-hi, la quitxalla ha de creuar un petit pont també de fusta per sobre del rierol. En alguns trams aquest rierol està sec, però en d’altres hi té aigua estancada i tèrbola, d’un color blanquinós. Per seguir la tradició encetada pel seu germà l’any passat, l’Adrià va caure just dins d’aquell tram i l’aigua li va arribar al coll, cosa que va provocar que jo hagués de deixar la festa i portar el nen despullat i cobert amb una tovallola -que dúiem al cotxe- cap a casa per deixar-li roba del meu fill. Vaig conduir resant perquè no m’aturessin els mossos.\n-Com explicar-li a un mosso que tens un nen despullat al darrera mentre li mires la cara i penses que no et creu?\n-Em creuran els veïns quan em vegin entrar a casa amb l’Adrià carregat a la meva espatlla perquè no trepitgi el terra?\nPer fortuna no vaig haver de donar explicacions a ningú, excepte a la Mònica, és clar, la mare de l’Adrià.\nLa canalla juga a cuit i amagar i para en Roger, fill dels padrins de l’Ariadna i el més petit de tots –curiós com s’ho fan venir bé els grans de set o vuit anyets-, però en comptes de parar en un arbre o en un dels grans rocs del parc -que s’usen de banc- els nens decideixen que pari dins el rierol, en un tram sense aigua i a tocar del marge. Observo la dificultat que tenen per sortir i amagar-se, el terra rellisca molt i és perillós i aconsello canviar de lloc, però no estic segur si em faran cas.\nAl cap d’una estona ens alerten que l’Olmo, un dels nens, s’ha fet mal, dins el rierol sec, ha relliscat i ha caigut de genolls, ens hi atansem –mare inclosa- i el trobem assegut, estàtic i plorant. Va haver de deixar la festa abans d’hora, però, aparentment, només tenia el cop, dolorós segur. A la foto: L'Olmo és el que decideix passar el pont per una ruta alternativa.\nDilluns a la tarda la mare de l’Olmo em diu que van estar fins les dues de la matinada a urgències, se li havia inflat, però mentre parlem apareix el nen corrent com si res. Més tard els nostres fills tenen partit de futbol i l’Olmo vol jugar, però la mare li recorda que el metge va recomanar dos dies de repòs i el nen li diu:\n-Jugo avui el partit i després ja descansaré tres dies!\nSi voleu llegir més cosetes d'aquestes... Celebracions, família, humor?, Joel, joventut\nNomés et varen fallar les abelles, i la festa hagués estat completa, tot i això jo prefereixo una festa obertes en plena natura i no tenir tancats els nens en una nau plena d’inflables i objectes varis.\ndimarts, de juny 03, 2008 5:31:00 p. m.\nEl cas és que d'aquestes que dius també n'hem fet i la canalla s'ho passa molt bé, però sens dubte és bona cosa que els nens olorin l'herba després de la pluja, que de tancats davant de la tele ja ho fan massa sovint ;-)\ndimarts, de juny 03, 2008 10:25:00 p. m.


Science in English - el blog d'educació d'UManresa\nPosted on 2 maig 2017 3 maig 2017 Author Estudis d'Educació Infantil 4\nEn la línia de continuar apostant per propostes innovadores, el proper diumenge 14 de maig iniciem una prova pilot d’ús del Lab 0_6 com a context d’aprenentatge autònom pels infants on la comunicació i el diàleg s’estableixen en anglès per a donar sentit a l’ús comunicatiu de la llengua.\nLa perspectiva d’Aprenentatge Integrat de Continguts i Llengües Estrangeres (AICLE) proposa la conveniència d’oferir als nens i nenes un context motivador on fer un ús natural, significatiu i pràctic de la llengua anglesa.\nAixí, en aquestes sessions l’èmfasi es posa en la comunicació més que en la perfecció gramatical. Igual que els més petits aconsegueixen un gran poder de comunicació amb molt poques paraules, algunes autores (Navés i Muñoz, http://www.ub.edu/filoan/CLIL/padres.pdf) proposen promoure l’ús de les llengües malgrat la forma gramatical o la pronunciació no siguin perfectes. Es tracta de recuperar la idea de fer ús de la llengua com a eina per comunicar-nos en lloc d’acumular coneixement sense arribar mai a posar-lo en pràctica per incomplet.\nLa investigació sobre l’aprenentatge d’una segona llengua suggereix que per a tenir un bon nivell, cal molt contacte amb l’idioma en situació natural, preferentment en un context interactiu i amb significat (Langé, http://www.ub.edu/filoan/CLIL/profesores.pdf). Cal recordar però, que l’aprenentatge d’una segona llengua és un procés llarg i natural i cal anar amb compte de no crear-se falses expectatives.\nATENCIÓ: No s’ofereixen sessions dirigides ni classes d’anglès. La proposta és que els infants exploren els materials del Lab lliurement, com en les sessions habituals, però amb el tret diferencial que la comunicació amb les educadores i educadors del Lab, que aniran identificats amb samarretes UManresa, s’establirà sempre en anglès.\nDonat que aquesta és una prova pilot es demanarà a les famílies assistents que a la sortida omplin una enquesta per a valorar-ne el funcionament i la continuïtat.\nAdreçat a: nens i nenes de fins a 8 anys acompanyats d’un adult.\nDurada: 1’5 hora\nHorari: 10’00 a 11’30 o d’11’30 a 13’00\nData: diumenge 14 de maig (prova pilot)\nPreu: 10€ per nen/a acompanyat d’un adult.\n3€ a partir del 2n adult\nInscripció obligatòria. Cal fer l’ingrés amb anterioritat a la visita per a tenir la reserva de plaça.\nLes inscripcions es faran per rigorós ordre de recepció del comprovant de pagament, que s’ha d’enviar a: lab06@umanresa.cat\nCategory: Lab 0_6 4 Comments\nNext PostExposició del grup de treball “Els projectes de treball a l’aula”\n4 Replies to “Science in English”\n12 maig 2017 a les 13:18\nI els pares quin preu és?\n12 maig 2017 a les 16:03\nBona tarda, Ana, els 10€ d’entrada del nen/a ja inclouen un adult acompanyant. Llavors, si venen més adults sense nen/a paguen 3€.\nYolanda Delgado Alcántara ha dit:\n4 maig 2017 a les 3:37\nSegur que està justificat, però 10€ com a prova pilot, em sembla excessiu per 1:30h. Nosaltres quan hem anat no hem intercanviat a penes converses amb les persones educadores… Les propostes són molt individuals i són entenedores sense paraules, potser els infants que elaboren més la reflexió se’ls pot acompanyar amb més paraules.. Igualment totalment encertat de fer proves pilot, així que enhorabona per la iniciativa! Gràcies. No necessito resposta, és un comentari enlaire.\n8 maig 2017 a les 13:55\nBona tarda, Yolanda, la justificació és precisament que hi posem més adults per a poder fer més interaccions parlades amb els infants. Vol dir que igualment tindrem la persona que porta el Lab que s’ocuparà de la logística però que no parlarà, però a més, comptem tenir 4 ó 5 persones més que parlin anglès i que puguin intervenir amb els nens i nenes. Em sap greu, ens encantaria que pugués ser gratuït però de moment encara no hem trobat la manera.\nGràcies per escriure i per l’interès!


Estratègia, organització i\ndesenvolupament del Capital Humà\n- Els nostres processos de reclutament de personal estan dirigits a la busca i captació de professionals que exercixen funcions gerencials intermèdies en àrees funcionals de l'organització, o perfils tècnics.\t- Fem ús de la més innovadores ferramentes d'avaluació, a saber: bateries d'avaluació psicotècniques i avaluacions tècniques, assesment center, entrevistes, dinàmiques de grup, self assesment, i tècniques d'avaluació individual per mitjà de sistemes de simulació vinculades a les competències específiques del lloc.\n- La selecció ràpida i eficaç, decisions de selecció rigoroses, i processos ràpids i eficients.\n- La identificació d'alts potencials.\n- La identificació d'informació detallada i d'alt valor sobre la personalitat de l'individu, les seues fortaleses i necessitats de desenrotllament, que li ajuden a triar les millors opcions d'evolució per a cada persona.\n- La garantia en tot el procés.\n- Garantim el procés de selecció i fem el seguiment i integració en l'organització.\n- En tot procés de selecció, investiguem referències, recomanacions i trajectòria professional, i presentem els corresponents informes de competències, coneixements i dimensions de personalitat, orientació a l'èxit, índex de motivació i capacitat d'adaptació al canvi, entre altres, dels factors psicològics que defineen el constructor de personalitat, sempre garantint l'ús de proves i instruments d'avaluació amb els corresponents índexs de fiabilitat i validesa que garantixen que els resultats mesuren tècnicament les variables objecte de mesurament.\n- Instruments validats i amb reconeixement tecnicocientífic.\nEs tracta d'un procés d'internalització de busca, suport, seguiment i reorientació, que facilite una busca activa i una positiva reinserció laboral del professional en qüestió, de manera que no es veja afectada la seua reputació en el mercat de treball ni la seua vida familiar. Implica tota una “reeducació” de l'executiu, actualitzant-ho sobre les realitats del mercat i com el seu perfil pot ser rebut en les xarxes de contactes que li ajudem a construir amb un entrenament específic.\n- Un dels objectius, des del punt de vista de l'empresa que contracta servicis d'Outplacement, és reduir conflictes emocionals, i que el col·laborador desvinculat s'assenta gratificat per l'interés que es mostra per ell.\n- L'avaluació de les capacitats, coneixements, experiències i aptituds.\n- L'entrenament en habilitats i preparació del procés de busca, entrevistes i procés de selecció.\n- La facilitació de ferramentes de suport tècnic.\n- La busca d'ofertes d'ocupació per a funcions semblants a què estava realitzant i l'accés a documentació, bases de dades i xarxa de networking.\n- L'anàlisi de possibilitats davant d'un canvi de tasques.\n- L'orientació i assessorament en cas d'emprendre un projecte en forma autònoma.\n- El seguiment del procés de reinserció en una altra organització i la verificació del grau d'integració al nou entorn.\nServicis de consultoria per a empreses: gestió avançada del capital humà


Eines educatives contra l’LGTBIfòbia\nJoan Ferrer Ripoll\nSecretari d'Agenda Urbana i diputat del PSIB-PSOE\n17·05·22 | 06:05\nAvui, 17 de maig, se celebra el Dia Internacional contra l’Homofòbia, la Transfòbia i la Bifòbia. Coincideix amb la data en la qual l’OMS, l’any 1990, va eliminar l’homosexualitat de la llista de malalties mentals, posant fi a la percepció institucionalitzada d’una «malaltia susceptible de ser curada». Una fita cabdal, com també ho foren l’aprovació de la Llei de Matrimoni Igualitari (2005), la Llei reguladora de la rectificació registral relatiu al sexe de les persones (2007) o les diverses lleis LGTBI i trans que s’han anat aprovant a les Comunitats Autònomes. Les Illes Balears en som un exemple amb la Llei 8/2016, per garantir els drets de lesbianes, gais, trans, bisexuals i intersexuals i per erradicar l’LGTBIfòbia.\nEl camí normatiu no atura i al Congrés dels Diputats s’hi estan impulsant importants iniciatives en la matèria, com la Llei d’Igualtat de Tracte i no Discriminació o el projecte de Llei per a la Igualtat Real i Efectiva de les Persones Trans i per a la Garantia dels Drets de les Persones LGTBI. Aquesta darrera té per objecte desenvolupar, garantir i promoure el dret a la igualtat de totes les persones del col·lectiu i de les seves famílies, erradicant les situacions de discriminació i assegurant el lliure desenvolupament de la personalitat mitjançant un paper actiu de les Administracions i en donar un suport institucional a la diversitat afectivosexual i familiar, tot fomentant el respecte.\nPerò tot plegat no basta si no comptam amb la complicitat necessària d’una societat que ha de blindar-se davant d’una ultradreta que propugna l’odi a través de les tribunes que els faciliten els mitjans de comunicació o les institucions a les quals han entrat sols amb l’ànim de sabotejar-les. Fins que no assimilem aquesta corresponsabilitat no serem capaços de vèncer la xacra de les agressions LGTBIfòbiques que, per desgràcia, encara són presents a la nostra societat amb un increment més que alarmant, com testimonien les darreres dades del Ministeri de l’Interior.\nPels que hem viscut, en primera persona, diverses formes de discriminació o agressió LGTBIfòbica sabem perfectament que sols una arquitectura col·lectiva de contenció d’aquestes actituds podrà posar fre perquè no es tornin a reproduir. Els silencis còmplices de l’entorn o els «likes» a determinades publicacions a les xarxes socials on es fa befa de nosaltres, provoquen moltes vegades més mal que les paraules o els cops. Aquí es referma necessària una implicació radical dels poders públics, com s’estableix a les lleis, amb total convenciment i arribant a tots els estaments, inclòs el judicial entre altres àmbits.\nUn d’ells, tal vegada el fonamental, és l’educatiu on s’hi impulsin estratègies per implicar tota la comunitat (i sí, incloses les famílies) en detectar possibles casos de discriminació i, pensant amb intenció constructiva, en generar un clima de respecte totalment propici per al desenvolupament de la personalitat dels nins i nines, de manera que puguin gaudir d’una infantesa i una joventut lliures de prejudicis i tuteles que els imposin com s’han de sentir amb el seu cos o de quin company o companya de classe poden sentir desig o enamorament.\nHem vist com recentment alguns titulars de premsa atiaven unes crítiques, amarades d’intolerància i transfòbia, a experiències molt positives de coeducació en aquests valors a l’IES Berenguer d’Anoia d’Inca i que, ben aviat, eren recollides per la ultradreta per falcar el seu discurs d’odi contra aquells que no pensen, no estimen i no se senten com ells. Una mostra més que no podem defallir en la consolidació dels drets i avançar en la seva garantia. Mentre des dels professionals de la docència s’impulsen aquestes iniciatives, a l’altre costat n’hi ha que defensen les teràpies de conversió per a persones amb una orientació o identitat de gènere no «normatives» o imposen un PIN parental per censurar els valors de tolerància («ideologia de gènere», en diuen) que no volen ni escoltar.\nNo hi ha res guanyat. Especialment pel que fa a les persones trans*, que en moltes ocasions pateixen una doble o triple discriminació. Per a ells i elles cal construir un enfocament educatiu i un acostament des de l’afecte, el respecte i, molt especialment, l’empatia per unes persones que estan passant per un procés vital tan sensible. Necessiten tot el nostre suport, no qüestionaments que desviïn l’objecte dels debats i oblidin els subjectes sobre els quals cal legislar i actuar sempre en positiu. Estam parlant d’infants!\nFernando Schwartz, el periodista improbable\nBanquillos de confeti y vertidos\nUna prueba de 27 millones


Guangzhou 123 Business Apartment Guangzhou Xina - Ofertes d'hotels amb els MILLORS DESCOMPTES EN LÍNIA\nNear Guangdong University Of Business Studies, No. 21, Luntou Road, Zhuhai, Àrea del Centre d'Exposicions de Pazhou, Guangzhou, Xina, 510000\nHaiZhuQu GangCai ShangYeJie630 m\nComplexe Pazhou (Fira Cantonesa)1,6 km\nAncient Huangpu Port and Village2,33 km\nYuanCun ShangYe BuXingJie2,79 km\nYuanCun XinCun ShangYeJie2,97 km\nCanton Fair Complex3,19 km\nRedtory Art and Design Factory3,24 km\nXiaozhou Village3,37 km\nTorre Canton3,91 km\nMés informació sobre Guangzhou 123 Business Apartment\nConvenientment situat a Guangzhou, Guangzhou 123 Business Apartment és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGuangzhou 123 Business Apartment ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha recepció 24 hores.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, aparell de televisió LCD/pantalla de plasma, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Guangzhou 123 Business Apartment és un lloc ideal d'estada pels viatgers que busquin encant, comfort i facilitat a Guangzhou.\nMuseu d'Art de Guangdong - 6,13 km\nTemple dels Sis Banians - 10,86 km\nTemple Ancestral del Clan Chen - Museu d'artesanat folklòric - 12,12 km\nIlla Shamian - 12,15 km\nMuntanya Baiyun - 12,48 km\nComplexe Pazhou (Fira Cantonesa) - 1,6 km\nATENCIÓ: a causa de la normativa local, el Guangzhou 123 Business Apartment només pot allotjar ciutadans xinesos. Els clients han de presentar un document d'identitat xinès durant el registre d'entrada. Si no ets un ciutadà xinès, cal que triïs un altre allotjament.\nEstació de metro Pazhou es troba a menys de 1.69 km


Personatges, Personatges Masculins, Tritons,\nRevisió de 15:14, nov 19, 2011; Bart Spain (mur | contribucions)\nAfiliació: Nous Pirates Home-Peix\nOcupació: Assassí, pirata, mercenari\nSobrenom: "L'assassí alcohòlic"\nEn Hyouzou és un tritó del gènere pop d'anells blaus. És un mercenari que treballa actualment amb els Nous Pirates Home-Peix com a assassí, i és el millor espadatxí de l'illa Tritó.\nCom és un pop, té vuit potes i dos braços humans. Ha mig de longitud del pèl hirsut. Té una mirada somnolenta i una mica com un escuradents a la boca. Porta una camisa descordada, blanc sota d'una jaqueta amb una corbata deslligada. El seu braç esquerre tira a través de la seva camisa i es veu la celebració d'una katana.\nSembla tenir una personalitat relaxada. Sembla que està molest pels sorolls, evident per la seva aversió cap al enrenou fet per les sirenes de la Cova Sirena. En general li agrada la beguda,quan està molt borratxo ataca fins i tot als seus aliats. Com assassí està disposat a servir a qui li pagui com en el cas de Hody Jones.\nHyozou és el millor espadatxí de l'illa. Encara que no ha demostrat la seva habilitat en el combat encara. De moment sembla ser increïblement ràpid, ja que va ser capaç de bloquejar l'atac de Luffy mentre es trobava en Gear Second. Luffy va admtitir que és una persona forta. Dit això, Hyouzou va ser capaç d'estar de peu després d'un atac de Luffy pràcticament il · lès. Com que és un pop verinós pot enverinar els seus oponents (com va fer amb Luffy, tot i que va ser sense voler, i no li va fer efecte en Luffy).\nLes seves habilitats com espadachín són encara desconegudes. Però el fet que sigui considerat el millor espadatxí de l'illa des de fa més de 10 anys, són una bona mostra de les seves capacitats. Fins i tot estant ebri, va poder acabar amb diversos enemics fàcilment.\nHyouzou competia amb Hatchan des de la infància. Els dos participen entre si en combats amb sabre i Hyouzou sempre era el guanyador. Més endavant en la seva vida, li van oferir una posició per Arlong com a part de la seva tripulació, però Hyouzou es va negar perquè Arlong era molt avariciós i no li pagaria. Algun temps abans de la història actual, va ser contractat pels Nous Pirates Gyojin com el seu assassí, amb Hody Jones disposat a pagar-li pels seus serveis.\nObtingut de «https://onepiece.fandom.com/ca/wiki/Hyouzou?oldid=20951»


"Hongria. La llibertat esculpida" al Born Centre Cultural fins el 4 de gener | EUROPA 25 | El web de la ciutat de Barcelona\nLa present exposició presenta part de l'obra inèdita que, entre els anys 1988 i 1989, el fotògraf hongarès Ernő Horváth va realitzar a peu de carrer a les ciutats de Budapest, Timişoara (Romania), en plena revolució contra la dictadura de la República Socialista de Romania, i a Berlín de l’Est (Alemanya de l'Est), durant la demolició del mur.\nL'any 1988, 30 anys després de l'execució del líder comunista reformista hongarès Imre Nagy, Hongria estava en plena crisi econòmica, amb una inflació i una fragilització salarial notables i un creixement també notable del deute exterior. János Kádár, el líder comunista que s'havia consolidat en el poder després de la revolta del 1956, va ser apartat de les seves funcions. El va succeir Karoly Grosz. Aquest fet, junt amb les polítiques d'obertura que Mikhaïl Gorbatxov propugnava a l'URSS, va propiciar a Hongria una fase de profunda reforma del règim. L'any següent, al 1989, els esdeveniments es van precipitar.\nErnő Horváth va néixer al Comtat de Zala (Hongria), el 29 de desembre de 1955. Com a fotoperiodista freelance va documentar gairebé la totalitat dels principals esdeveniments polítics del canvi de règim. A les seves fotografies, la imatge de la transició a l'Europa de l'Est, el naturalisme dels esdeveniments de vegades xocants, els sentiments de les persones i l'atmosfera del moment emergeixen amb honestedat i duresa.\nHongria: La llibertat esculpida és una exposició organitzada per l'Institut de Cultura de Barcelona amb la col·laboració del Consolat d'Hongria a Barcelona. Es pot veure gratuïtament al Born Centre Cultural fins el 4 de gener.


BENEFICIS DEL CÀTERING PER A ESDEVENIMENTS - Divertalia\nPàgina inicial/Serveis de Càtering/BENEFICIS DEL CÀTERING PER A ESDEVENIMENTS\nMoltes vegades ens preguntem quins avantatges té contractar un càtering per a un esdeveniment. Les empreses amb servei de càtering s’han convertit en la millor opció per organitzar qualsevol esdeveniment amb garanties d’èxit.\nEn primer lloc, un càtering dóna cobertura a qualsevol esdeveniment social o empresarial. La professionalitat, qualitat i també la seva gran capacitat per adaptar-se a les noves tendències és sorprenent. Per això, cada vegada són més demandats. Avui dia contractar un servei de càtering és garantia de tenir un bon servei.\nUn càtering és l’activitat professional de prestació de serveis d’aliments i begudes per a qualsevol tipus d’esdeveniment. Actualment, però, les empreses de càtering van molt més enllà i s’estan convertint, en especialistes, també, en organitzar aquests esdeveniments.\nEls serveis de càtering donen cobertura a qualsevol tipus d’esdeveniment i s’estan convertint en una aposta segura d’èxit\nA continuació us exposem 4 raons per contractar aquest tipus de servei:\nHem de ser conscients, però, que no totes les empreses ofereixen els mateixos serveis. Les quatre raons que creiem que són comunes són les següents.\nPluralitat d’alternatives. S’adapten a les necessitats de qualsevol esdeveniment social siguin a l’hora del dia que siguin. En forma d’aperitiu, de dinar, de berenar o de sopar. Sempre escollint el que més s’adequi.\nSeguretat i qualitat. Compten amb professionals que garanteixen l’apropiada manipulació d’aliments. Per això, són una excel·lent opció per a casos d’intoleràncies o al·lèrgies alimentàries. Només cal avisar a l’hora de contractar un servei. Preparen els plats amb ingredients de primera qualitat i respectant, sobretot, els gustos, preferències i costums dels clients.\nOferta gastronòmica. Disposen d’una gran oferta de plats per escollir. Els professionals orienten al client a l’hora de confeccionar el menú que es servirà. Compten amb equips avançats perquè cada producte es conservi en les condicions òptimes en cada moment.\nPressupost personalitzat. Contractar un servei de càtering garanteix la opció més adequada a les necessitats del client i a la seva situació econòmica i, també, pressupost.\nSi es deixa tota la planificació i organització de l’esdeveniment en mans de professionals, la celebració serà un èxit. Contractar aquest tipus de servei és la clau per a l’èxit i la tranquil·litat.\nEls clients podran gaudir del servei de càtering i, d’aquesta manera, atendre d’una manera més relaxada als seus convidats\nContractar aquest servei és sinònim de confiança. S’estalvia temps en la planificació. Ells s’encarreguen de tot ja que entre els seus serveis hi ha la preparació del menjar, la decoració del lloc de celebració, el personal per servir i el personal de neteja.\nEn definitiva, contractar una empresa de càtering és l’alternativa perfecta a l’hora d’organitzar millor qualsevol tipus d’esdeveniment.


AFA TAULI, RENOVAT\nEl jugador pro novazelandès disputarà la seva novena temporada al Baldiri Aleu.\nAfa Tauli seguirà defensant una temporada més els colors de la Unió Esportiva Santboiana. El degà i el jugador pro novazelandès han arribat a un acord per extendre la seva vinculació per la temporada 2020/2021.\nSerà la novè curs consecutiu d'Afa Tauli al Baldiri Aleu. Arribat la campanya 2012/2013 a Sant Boi i després de disputar 174 partits amb el degà, Afa és el màxim anotador en actiu de la Divisó d'Honor amb 555 punts (108 assajos).


Santa Tecla estrenarà nou ball parlat i «avaluarà» l’efecte de la descentralització del concert a l’Anella amb l’Orquestra Mondragón | Notícies / Noticias Tarragona diari digital Tarragona21\nSanta Tecla estrenarà nou ball parlat i «avaluarà» l’efecte de la descentralització del concert a l’Anella amb l’Orquestra Mondragón\nLa regidora de Festes amb el cap tècnic, durant la roda de premsa d’aquest matí. Foto: Ajuntament de Tarragona\nAquest matí s’ha presentat el programa d’actes de Santa Tecla d’aquest any. Els carrers i places de la ciutat s’ompliran d’activitats del 14 al 24 de setembre amb les propostes d’entitats i creadors locals, juntament amb els actes més tradicionals i les propostes més festives amb les revetlles i el macroconcert. Tal com ja es va iniciar l’any passat amb l’esperit de conviure festa i descans, s’han empres un seguit d’accions que han permès obrir nous espais de la festa i garantir la convivència, al mateix temps, que es manté l’essència festiva al centre de la ciutat, fàcilment accessible a peu. En total seran 480 actes asmb un pressupost de 400.000 euros, dels quals 300.000 són aportació directe de l’Ajuntament i la resta corresponen a patrocinis. La regidora de Festes, Begoña Floria, acompanyada del cap tècnic Xavier González, han destacat la voluntat de «creixement» d’una festa que ja està a tocar.\nAixí, l’acabada d’estrenar Anella Mediterrània es convertirà en l’escenari del gran concert popular que aquest any amb un esperit revival anirà a càrrec de El último tributo i la Orquestra Mondragón, quan es compleixen 25 anys de la seva primera actuació per les festes de Santa Tecla i que ha estat escollida perquè encaixa, segons González, en «l’esperit revival» que sembla estar de moda. Floria ha avançat que aquesta «descentralització» del concert està «tècnicament molt estudiada» però que la seva continuïtat dependrà d’una «avaluació» posterior d’altres aspectes, com per exemple la mobilitat. En aquest sentit ha afirmat que des de l’EMT s’està treballant en la millor manera de garantir una bona connexió amb la resta de la ciutat com alternativa viable al vehicle privat, i l’aposta passaria per la creació d’autobusos llançadera des de diferents punts de la ciutat.\nImatge de la regidora de Festes amb els representants de les entitats que han assistit aquest matí a la roda de premsa de presentació de lprograma. Foto: Ajuntament de Tarragona\nCom a principal novetat de la festa més tradicional, aquest any s’estrena un nou ball parlat «Ball parlat de la Sebastiana del Castillo». La ciutat recupera de manera actualitzada i amb voluntat de continuïtat aquest ball parlat. Se n’ha fet càrrec l’Associació Mulassa de Tarragona a partir del text original recuperat, eina imprescindible que ha marcat nous camins escènics adreçats a actualitzar la vigència i l’actualitat dels balls parlats del Camp de Tarragona. Tal com ha explicat González, «no formarà part dels actes itinerants del Seguici Popular perquè se li ha intentat donar un aire més teatral, en un format similar al de Dames i Vells».\nLa representació es durà a terme el dia 18 a les 20.00 hores a la plaça de les Cols. El que es podrà veure és un «muntatge complexe (d’entre 30 i 35 minuts) tant en l’àmbit escènic com musical i interpretatiu». Hi formaran part entre 10 i 12 actors principals i una vintena d’acompanyants, en un esforç que «ha estat aprofitat per la Mulassa per ampliar la base de la seva entitat». Eñ ball constàra d’una part fixa que servirà d’introducció dels personatges i una de variable cada any destinada a fer una radiografia satírica de la realitat política i social de Tarragona i del país.\nCartell de l’edició d’enguany de Santa Tecla. Foto: Ajuntament de Tarragona\nGots reutilitzables: Només 3 locals sancionats durant Sant Magí\nD’altra banda, Floria ha entrat a preguntes dels periodistes en el debat sobre el grau d’acceptació dels gots reutilitzables per part dels establiments. La «prova de foc» d’aquesta decisió «modèlica i pionera a Espanya, i crec que fins i tot a Europa», ha estat Sant Magí. «Vam fer una primera campanya d’avís del 13 al 16 d’agost i una altra ja de control del 17 al 19. I dels prop de 50 establiments oberts durant les festes, només tres van acabar sent sancionats», explicava Floria. «Podem parlar dun èxit molt alt tant en la valoració de la iniciativa com en el grau de compliment. I cal tenir en compte que sense realitzar una campanya intensiva, moltes entitats per pròpia iniciativa han creat el seu propi got, fins al punt que ja hi ha gent que en practica el col·lecionisme», afegia.


SOCIALITZACIÓ ACOLLITS - www.protectorafigueres.com\nDimecres, 27 Maig 2015 08:55\nEns presentem: som l’ANNIE, en MISTU i en MATHIAS.\nVam arribar al refugi amb un molt baix nivell de socialització, t’expliquem la nostra història perquè entenguis la nostra negativa percepció de l’ésser humà:\nMATHIAS (1,5 anys aprox.): Després d’ésser atropellat per un cotxe, vaig arribar d’urgència a la Protectora de Figueres. La meva intervenció va ser complicada i la recuperació molt llarga, tot i això he recuperat satisfactòriament la meva capacitat de caminar i córrer. Tanmateix, no confio en els humans, la meva família no m’ha vingut a buscar i qui em va atropellar tampoc es va aturar: La indiferència a la carretera mata.\nANNIE (4 mesos aprox.): Als pocs dies de vida em van deixar a la meva sort a una riera, un usuari que passejava per la zona va trucar a la Protectora per tal que em vinguessin a buscar. Inicialment, tot i ésser molt petita treia les dents a la gent i l’únic lloc on em sentia segura era a sota d’una taula. D’aquesta manera quan algú em visitava podia passar desapercebuda. L’únic que estava aconseguint era convertir-me en una gossa invisible.\nMISTU (4 mesos aprox.): Les vies de l’AVE s’havien convertit en la meva llar, la fred i la por eren els meus únics companys. En arribar a la Protectora desconeixia la convivència amb altres gossos, les persones no les volia ni veure. Per a molts visitants semblava agressiu, certament mai he causat mal a ningú ja que he disfressat la meva por de valentia. Tanmateix, sóc un gos totalment inofensiu.\nAmb el suport dels cuidadors les coordinadores de voluntariat es van disposar a dur a terme un procés de socialització amb nosaltres tres. El procés es va iniciar individualment amb suport de la NEGRY (Una labradora de 2 anys aprox.) i el seu elevat nivell de socialitzar tant amb animals com amb l’ésser humà. Sense ella aquest procés no hagués estat possible. Nosaltres en imitar la seva conducta amb l’ésser humà hem après a confiar i a perdre a poc a poc la por. Seguidament, vam treballar amb en TRASTU tot i que ell ja ha aconseguit una família!! Som gossos amb una alta capacitat d’aprenentatge, amb moltes aptituds per poder conviure a la perfecció amb una família. Diversió, necessitat de joc i regalar estima són adjectius que ens defineixen perfectament.\nAquest procés ens ha anat molt bé i a dia d'avuí, només en Mathias està pendent de trobar una nova família!!\nInicioNotícies SOCIALITZACIÓ ACOLLITS


aulesgirona@gmail.com 1 de febrer de 2020 Comentaris tancats a Processos de creació de Joan Brossa 28-1-2020\nJoan Brossa i Cuervo sempre deia que havia nascut a Barcelona el 19 de gener de 1919 però, quan es va morir, al recollir i classificar els papers es va veure que al seu DNI posava que va néixer el dia 18 de febrer, però és clar, quedava mes bé el 19. Morí també a Barcelona el 30 de desembre de 1998.\nFou un poeta, dramaturg i artista plàstic, encara que ell denominava com a “poesia” tot el que feia, escrivia o dibuixava. La poesia era per a Brossa una eina al servei de la comunicació, sense divisió de gèneres, oberta, transversal, polièdrica.\nLa presentadora fa primer un balanç d’aquest any Brossa considerant que ha sigut un èxit doncs s’han reeditat molts llibres, s’ha fet un Simpòsium, també s’ha representat la instal·lació “No em va fer Joan Brossa” interpretat pel col·lectiu musical Cabosanroque que, precisament, es va estrenar a la biblioteca d’aquesta Casa de Cultura l’any 2017 dins de la programació de Temporada Alta, i que actualment encara s’està representant per tot Catalunya.\nEls inicis artístics i literaris de Joan Brossa foren amb uns poemes de caràcter visual que va anomenar experimentals.\nEn els anys 40 va conèixer el poeta J. V. Foix i també el filòsof Arnau Puig i els artistes Modest Cuixart, Joan Ponç, Antoni Tàpies i Joan-Josep Tharrats. Amb ells va fundar el grup i la revista d’avantguarda Dau al Set, en la qual va col·laborar amb texts surrealistes que consistien en l’escriptura d’imatges oníriques i hipnagògiques.\nL’any 1958 per mitjà dels amics se li va facilitar un àtic al carrer Balmes que va ser on va escriure gran part de la seva obra. El seu mètode consistia en fer piles de llibretes, documents i diaris, que eren la seva font d‘inspiració. La conferenciant mostra una foto de 1974 on es veu aquest àtic absolutament ple de papers apilonats per tot arreu fins i tot per el terra, però que ell no deixava d’assegurar que estava tot endreçat.\nSovint escrivia sobre paper reutilitzat que podia ser un full de diari, les cobertes d’ una llibreta, un tovalló de paper, damunt d’ una carta rebuda, prospectes etc. Qualsevol paper era bo per escriure i plasmar idees, poesia o acudits.\nDurant la segona meitat dels anys seixanta, Joan Brossa va començar les seves col·laboracions amb Pere Portabella com a guionista de diversos films del cineasta; el primer va ser el curtmetratge “No compteu amb els dits” (1967).\nTambé va reprendre l’experimentació amb els objectes, potser com a resultat del seu treball creatiu amb la sèrie de poesia visual Suites (1959-1969), que ja incorporava petits objectes; i al llarg de l’any 1970 s’abocà a crear fins a quaranta-quatre llibres manuscrits de poesia visual per a una nova sèrie titulada Poemes habitables.\nMes endavant, l’any 1987, el llavors l’alcalde de Barcelona Pasqual Maragall li va concedir un vitalici a canvi d’un acord per que el seu llegat quedes en mans de l’Ajuntament. Així va ser com es va crear la Fundació, que ell mateix va apadrinar abans de morir i que es on hi ha la major part de la seva obra, l’espai es troba al MACBA que és on hi ha l’arxiu i el fons d’art d’ell.\nLa seva biblioteca personal consta d’un 6000 volums ja que la seva obra creativa abraçava aspectes molt diversos on hi podem trobar 86 llibres de poesia escrita, 300 obres de teatre d’estils ben diferents com, la musica, el cabaret, les arts escèniques, la màgia, el circ, també va escriure guions per cinema del que era un gran aficionat, poemes visuals del que s’han editat 150, però dels no editats s’ha fet un macro llibre de 800 pagines, moltes amb 2 o 3 dibuixos per pàgina, per tant en son milers. En menys quantitat també va fer cartells, objectes, instal·lacions i els anomenat poemes corporis que son els que estan al carrer.\nEls vuitanta i els noranta són les últimes dècades de vida de Brossa i, malgrat alguns problemes de salut propis de l’edat, van ser uns anys molt productius, en què se’l reclamava arreu.\nJoan Brossa poeta, dramaturg i artista plàstic va produir una extensa obra i possiblement és el poeta avantguardista català mes important de la segona meitat del segle XX.\nGloria Bordons de Porrata-Doria és Catedràtica de Filologia Catalana de la Universitat Autònoma de Barcelona i Vice-Presidenta d’ Estudis de la Fundació Joan Brossa.\n← Conferència de l’Associació Dret a Morir Dignament Fanny, Laura i Aloma: la dona en la literatura catalana dels anys 30. 4-2-2020 →


Va ser l’any 2018 l’Àrea d’Acció Social i Ciutadania de l’Ajuntament de la Bisbal d’Empordà, amb la col·laboració del Servei d’Acollida Municipal, va impulsar la...\nLa Cobla Conrad Saló, vinculada a l’Escola Municipal de Música Conrad Saló de la Bisbal d'Empordà actua aquest cap de setmana al 33è Aplec Internacional d’Adifolk. La gran mostra...\nMalabars, equilibris, trapezi, teles, clown i molt més. De la mà de professionals de circ, l’Escola de Circ de la Bisbal i la Fira de Circ al Carrer enguany tornen a oferir l’activitat extraescolar Fem Circ. Serà...\nPer tal de facilitar la separació de la fracció orgànica i evitar males olors a casa, l'Ajuntament de la Bisbal continua posant a disposició de la ciutadania de manera gratuïta cubells reixats de 10 litres per a...\nAvui, dilluns 20 de setembre, de 8.30 a 19 h, nova jornada de vacunació contra la COVID-19 sense cita prèvia al Pavelló Firal de la Bisbal (carrer del Mas Clarà, s/n). Tota persona que pertanyi a...\nEl Banc de Sang i Teixits fa una crida a participar a una nova campanya de donació de sang. Serà a l'Institut de la Bisbal d'Empordà el proper dissabte 18 de setembre, de 10 a 14 i de 16 a 20.30 h. La pandèmia de...\nAcomiadem una setmana de contrastos, meteorològicament emocionant. Típica setmana pre-tardorenca, amb variabilitat al servei de l’atmosfera. Calor desmesurada, xafogosa, amb 33,8ºC màxims dimecres. I ambient fresc...\nAvui s’ha obert la convocatòria extraordinària d’ajuts destinada al sector de la restauració per tal de minimitzar els efectes negatius de les mesures adoptades per les autoritats sanitàries per evitar...


TROFEO DE NADAL MENORCA 2012\nEL JUDO RENSHINKAN TRIUNFA EN MENORCA, 1 MEDALLA D’OR , I UNA DE PLATA.\nAquest cap de setmana s’ha celebrat a la nostra illa germana Menorca el tradicional trofeu de Nadal amb participació de tots els clubs menorquins i mallorquins, les categories que hi havia en joc eren les infantils, les cadets i les júniors.\n2 eren els representants del Renshinkan, Neus Pou i Miguel Cabrer. Neus va estar apoteòsique guanyant amb autoritat a totes les seves rivals i amb una técnique molt especial com és el * de ashi barai *. Miguel guanya tots els combats per ippon menys amb un gran campió i actualment número 2 del rànquing nacional Borja Benejan.\nUna medalla d’or i una de plata és un bon resultat. Els altres menbres de Mallorca també ho van fer molt bé en total es va disputar 10 categories i tots 10 van arribar a la final amb el resultat final de 6 ors i 4 Plates.


7 POESIES PER AQUEST SANT VALENTÍ - Èxit21\nEl 14 de febrer és el dia de la parella; és a dir, el dia dels enamorats. Moltes persones pensen que aquest dia és per fer consumisme i gastar diners en regals com un ram de flors, una caixa de bombons, un perfum o anar veure una pel·lícula al cinema.\nPerò jo no hi crec en aquest consum per celebrar l’amor i us proposo que aquest Sant Valentí regaleu quelcom tan intangible com una poesia. Per això, he preparat una selecció de poetes i/o poesies per Sant Valentí.\nSELECCIÓ DE POETES I POEMES\n1.- Federico García Lorca i el seu mític poema: El poeta le pide a su amor que le escriba. És famós per excel·lència, ja que va escriure la cèlebre poesia marcat per com va viure una història d’amor per carta.\n2.- Pablo Neruda amb el seu repertori 20 poemas de amor y una canción desesperada. Va ser tot un èxit i no hi pot faltar en el dia dels enamorats.\n3.- Antonio Gala i el seu meravellós món de Poemas de amor. Tot un elogi pel qui vol fer volar coloms i començar una relació. El poeta es deixa la pell en les seves paraules.\n4.- Rubèn Darío i La princesa que está triste. És una gran bellesa que un cop llegida es torna única als ulls del lector. Darío venerava molt l’erotisme, ja que era la seva inspiració.\n5.- Gustavo Adolfo Bècquer, A Elisa en el llibre de Rimas y Leyendas, que és la seva font d’inspiració per dir “t’estimo”. És una poesia que no es troba fàcilment en els seus repertoris, però que és molt bonica.\n6.- Miquel Martí i Pol i la seva Estimada Marta, tot un clàssic per qui estima el cor de les aigües del Ter, de la fàbrica i la seva enamorada, Marta, qui va ser la seva dona.\n7.- Miquel Desclot i el seu text Amor impossible. Es petit però conté l’essència de l’amor.\nAquests son els que més han caracteritzat la parella en si. També n’hi ha hagut d’altres que també mereixen ser citats, com Antonio Machado, Luis Cernuda o Juan Ramón Jiménez.\nPer últim, també voldria anomenar la meva poesia Tez de Miel, una poesia eròtica que no us deixaran indiferents.\nEspero que aquesta selecció de poesies us motivi per a un dia dels enamorats més centrat en l’amor i no tant en els regals materials.\nCom sorprendre a la teva parella per Sant Valentí →\n2 Comments on “7 POESIES PER AQUEST SANT VALENTÍ”\n12 12UTC February 12UTC 2018\n27 27UTC February 27UTC 2018\nBeatriz Ruiz, thanks! And thanks for sharing your great posts every week!


REPORTATGE – Samfaina de Colors fa cagar de por Els Tres Porquets - Escena Familiar\nREPORTATGE – Samfaina de Colors fa cagar de por Els Tres Porquets\n‘Els 3 porquets es caguen de por’ comença just quan acaba el conte d’Els Tres Porquets. Què passa després que els germanets hagin escarmentat el llop? Si ho vols saber, has d’anar a veure l’última producció de Samfaina de colors, un espectacle de música i contes per a infants a partir de 2-3 anys (cicle infantil i mitjà) que s’estrenarà aquest dissabte al SAT! Que ningú s’espanti, diuen que faran “cagar de por” Els Tres Porquets, però només per aconseguir l’efecte contrari: que vencin les seves pors.\n“Oi que quan s’acaba el conte els nens sempre pregunten ‘I què va passar després?’, doncs això és el que expliquem!”. Després d’un breu epíleg per refrescar la història, el muntatge exposa la continuació del conte amb el dia a dia dels tres porquets vivint plegats a la casa feta de pedra. “És un dels contes que més agraden els infants i un nen de 3 anys ja l’ha sentit moltes vegades. El té assumit. Per això amb els primers cinc minuts ja enllacem la història”.\nAquest és el punt de partida d’una aposta escènica sens dubte valenta, ja que parlar de les pors a espectadors tan petits no és gens fàcil. D’una banda exposen la por objectiva, que seria el perill davant la possibilitat que el llop se’ls mengi i, d’una altra banda, fan que els porquets s’enfrontin a les pors imaginàries. Però, com ho han fet?\nTal com explica l’actriu Mirna Vilasís, han treballat amb un amic psicòleg especialista en les pors infantils. “Les més comunes són la foscor, la soledat i els animals (concretament, els gossos). Cadascun dels tres porquets té una d’aquestes pors i ens va molt bé que siguin tres germans perquè viuen la por de l’altre amb molta naturalitat”. D’aquesta manera, com que es coneixen molt, respecten la por del germà. Entenen que qui té por de la foscor no sortirà amb els altres a veure les estrelles, sinó que es quedarà a dins de la casa. I no hi insistiran.\nSamfaina de Colors té clar que no vol alliçonar els petits ni frivolitzar amb les seves pors. “Podríem fer sortir una vareta màgica i fer desaparèixer la por, però no ho fem. Tenir por és un problema real complicat de solucionar. Depèn de la maduresa de cada persona. L’única manera de superar-les és travessant-les, tirant-hi de cap”. El que intenten, doncs, és ajudar-los a vèncer els temors veient-los de prop en la pell dels personatges: “Només el fet de mostrar-ho en un escenari i que es puguin identificar amb un dels personatges ja pot ser un cert consol. Agafaran una complicitat amb el porquet que té la seva por…”.\nEls Tres Porquets són el Marcel (el gran), el Martí i la Marieta. El Marcel té por de la soledat i hi haurà de fer front quan vagin a buscar bolets. El Martí té por de la foscor i haurà de caminar en plena nit. I la Marieta té por dels gossos, fins al punt que s’enfila a un arbre quan veu el Pinxo, el gos del veí.\nEls porquets prenen vida en el cos d’uns titelles que són com unes nines de drap, però de la mida d’un nen. Són grassos, simpàtics i personats. Van mig vestits: ella amb faldilleta, ells amb pantalons amb tirants. I el Pinxo, construït amb un fregall tunejat amb un pal, és molt divertit i obre i tanca la boca. La Mirna els mou, canta i parla per ells. “Els nens tindran ganes de pujar a l’escenari i jugar amb els porquets com faig jo. Segur!”.\nL’escenografia consta de tres cubs similars als daus del parxís i de tres mides diferents –igual que la casa que construeix cada porquet– i té un gran atractiu, com també el té la posada en escena. A tall d’exemple, les pors se simbolitzaran amb boira, un element abstracte que sovint ajuda a produir aquest efecte i que, a més, s’hi assimila força ja que “no deixa veure-hi clar”. Els nens bufaran per esvair-la… i també cantaran!\nLa música és a l’ADN de Samfaina de Colors i no hi podia faltar. En aquesta ocasió compten amb cinc cançons pròpies: les de la por de cada porquet, la del llop i la de cloenda. “Cada porquet canta una cançó de la seva por i, així, els nens es poden fer seva la melodia. Hi ha molta música! És un conte farcidíssim de cançons, tot i que molt més teatralitzat que espectacles anteriors, que eren més propers al format concert”. Totes elles es recolliran en un disc que gravaran el proper mes de gener i sortirà a la venda a l’abril.\nDesprés de diversos passis escolars realitzats entre aquesta setmana i la passada, estrenaran l’espectacle aquest dissabte 28 de novembre al SAT! de Barcelona. Hi seran tres caps de setmana seguits i també el dimarts 8 de desembre. Els dissabtes el representaran a les 17.30h i els diumenges i el dia 8 oferiran dues funcions: a les 12h i a les 17.30h.


Legislació: Real Decreto Legislativo 1/2011, de 1 de julio, por el que se aprueba el texto refundido de la Ley de Auditoría de Cuentas (actualitzada) - Inici - eSam\nImprimeix Legislació: Real Decreto Legislativo 1/2011, de 1 de julio, por el que se aprueba el texto refundido de la Ley de Auditoría de Cuentas (actualitzada)\nDescripció: Reial decret Legislatiu 1/2011, d'1 de juliol, pel qual s'aprova el Text Refós de la Llei d'auditoria de comptes.\nObjecte: La regulació de l'activitat d'auditoria de comptes, tant obligatòria com a voluntària, mitjançant l'establiment de les condicions i els requisits de necessària observança per al seu exercici, així com la regulació del sistema de supervisió pública i els mecanismes de cooperació internacional en relació amb aquesta activitat.\nLa disposició addicional primera estableix l'auditoria obligatòria per a les societats mercantils que formin part del sector estatal, autonòmic o local.\nPublicació oficial: BOE núm. 157, de 2 de juliol de 2011.\n(Podeu trobar la Llei esmentada a través de l'enllaç adjunt que apareix a la zona d'informació annexe. També podeu trobar la correcció d'errades publicada al BOE de 14 d'octubre de 2011).


La consellería de Treball formarà 28.000 treballadors de Tarragona\nUna classe d'un curs de formació per a adults.\nEl Consorci compta amb un pressupost de 65 milions d'euros per a programes de formació professional\nActualitzada 26/05/2022 a les 14:30\nLa conselleria de Treball preveu formar 28.000 treballadors en actiu de Tarragona a través del Consorci per a la Formació Contínua de Catalunya, segons informa la Generalitat.\nEl Consorci compta amb un pressupost de 65 milions d'euros per a programes de formació professional, orientats a la millora de competències per respondre millor a les necessitats de tots els sectors productius catalans.\nLa Secretaria de Treball calcula que 28.000 tarragonins (8.000 d'ells, de les Terres de l'Ebre) es beneficiaran d'aquesta aposta per la formació contínua.\nEn una visita a centres formatius de Reus (Baix Camp), el secretari de Treball, Enric Vinaixa, ha destacat que el pressupost s'ha ampliat de 42 a 65 milions d'euros.\nAixò ha estat possible per una partida de 23 milions associada als programes per a la requalificació de treballadors en actiu finançats amb els fons europeus REACT-EU.\nPer la seva banda, la directora del Consorci per a la Formació Contínua de Catalunya, Ariadna Rectoret, ha subratllat que els programes pivoten en els pilars de la digitalització, economia verda, atenció a les persones i resiliència de l'economia.\nEl Consorci, acordat en el marc de la concertació social entre Generalitat i agents socials, complementa la formació programada per les empreses i actualitza permanentment el seu Catàleg d'Especialitats.\nMés del 50% de la formació programada s'acredita amb certificats oficials de professionalitat, habilitacions professionals dels sectors, certificacions de fabricants TIC i, entre uns altres, idiomes.\nComenta el contingut : La consellería de Treball formarà 28.000 treballadors de Tarragona


Reus – Prades – Reus | Com l'aire\nAquest diumenge passat vaig gaudir d’una marxa més. Cada cop més viciat a córrer i caminar per la muntanya, tocava la Reus – Prades – Reus.\nDesprès de la presentació de l’acord entre C.E Arítjol i Obrint traça del divendres, quan arribo per recollir el dorsal ja puc possar noms, o almenys pensar: “mira, un company!”. Tot i aixecar-me a les 5, m’he entretingut i arribo a les 6:30 a Reus, temps just per buscar el Pere, l’Ernest i el Joan. També ens trobem uns quants Obrint Traça i ens fem la foto de rigor:\nD'esquerra a dreta i de darrera a endavant: Joan, Ernest, Arnau, Pere, Eduard, Esio, Imma i Tell\nEs preveia aigua durant tot el dia, però només plou des de l’inici fins que arribem al mirador del Picarany. Aquest tram, el Pere i jo, el fem totalment caminant, no ens deixem temptar del pique de l’Ernest de baixar de les 8 hores. Arribem al primer control fent a trote el tram de baixada que tenim abans i aprofitem per adelantar una mica i evitar taps a la pujada de la mussara. El Pere para un moment a…………. i em diu que vagi tirant, m’enganxo darrera u noi que puja prou ràpid però sense esgotar-me. Abans de trobar la carretera (on coincidim amb els ciclistes del Iron Man) el Pere ens atrapa. Arribem al segon control, i com l’altre estiro al Pere a que no perdi gaire temps. Es torna, a parar aquest cop per posar-se una goma pel genoll. Quan arribo al control del coll, em trobo la Montse i l’Enric d’Obrint Traça, em poso a xerrar amb ells per fer temps i que el Pere m’atrapi. De cop apareix corrent: “Ei Pere! on vas corrent?!” Ni para, comença a córrer a munt. Em poso a caminar, durant un temps el vaig veient, però quan arribo dalt de la pujada ni rastre. Decideixo correr els plans i baixades i descansar a les pujades. Així fins a Prades, i ni rastre del Pere. Molt hem temo que s’ha prés un pot de 5 hores i a caigut al pique de l’Ernest. A Prades tot just paro 2 minuts per agafar el pot de mel i dos plàtans per menjar de camí. Vaig a la captura del Pere, i qui sap si de l’Ernest i el Joan.\nLa baixada a La Febró la faig prou ràpida, i la pujada cap als avencs massa ràpida. Desprès quan arribo a dalt ho pago, quan vaig a avançar a un grup que van a un trote un pèl més lent que el meu, primer el bessó dret i desprès l’esquerra em diuen que corri m’ha ……. estiro una mica i només corro al trote (una mica més lent a les baixades). A les tosques encara adelanto a algun que altre i arribo a Vilaplana. Del Pere ni rastre, quina canya li està fotent! (i això que l’havia de fer caminant…) Al control de Vilaplana em trobo l’Esio i l’Eduard que ja se’n van. I una salvadora, l’Esther, quan li explico que vaig amb els bessons una mica carregats, em fa un massatge amb reflex, em diu que sobretot no pari gaire i que quan arribi a casa em fiqui gel. Dit i fet, quan acaba amb el massatge (que em va salvar la marxa, si no, no sé com hagués acabat aquells infernals 12 km de riera) em fico en marxa. Quan trobo un pla m’animo mentalment i em fico a trotar. I com si no em conegués el camí, just en un revol vaig empanat i tiro recte fins al cap de 2 minuts que arribo a un mas. Quina gràcia em fa tornar enrere! (per uns moments vaig pensar de fer camp a través, però ho vaig descartar, la pàjara i les forces no acompanyaven a fer aventures.\nQuan arribo a l’Aleixar, em preparen una llimonada natural que està de conya! Arrenco i quan trobo la pujada ja vec a uns petit grupet d’unes 8 persones força dispersades. Vaig atrapant-los, poc a poc. Fins que em trobo l’Esio i l’Eduard. Xerro una mica amb ells i vaig tirant, doncs l’Esio està tocat del genoll i no pot. Poc desprès sento com algú s’acosta per darrera molt ràpid i em passen, i són ells! L’Esio i l’Eduard han agafat forces. Poc desprès els torno a atrapar i ja anem junts fins a la meta. Ara estira un, ara l’altre, veiem impossible baixar de les 8 hores, però ens hi podem acostar. Alucino amb el Pere, que sembla que ha baixat de les 8 hores.\nArribem a la meta amb 8h i 8min. i des de la gespa l’Ernest em pregunta pel Pere. “El Pere?! doncs des que m’ha passat al Coll no l’he vist, anava davant meu… segur que no ha arribat?” Poc desprès arriba el Pere. Es veu que al Coll a fet una visita per plantar un alzina i no m’ha vist passar ni jo l’he vist amb ell. Jo apretant per atrapa’l i ell esperant-me perquè l’atrapès!!\nEN FI, UN DIA MÉS GAUDINT DE LA VIDA. FINS LA PRÒXIMA COMPANYS!!!\nPD: en aquesta marxa no vaig pendre la càmera, així que les fotos no són meves. Aprofito per anunciar que properament us penajré els vídeos de les marxes que encara no he penjat (Molins de Rei – Vilafranca / Cap de Creus / Travessa del Montseny)


Cleopatra Studios Samos Island Grècia - Ofertes d'hotels amb els MILLORS DESCOMPTES EN LÍNIA\nOrmos, Ormos Marathokampou, Samos Island, Grècia, 83100 - Veure al mapa\nConvenientment situat a Samos Island, Cleopatra Studios és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCleopatra Studios ofereix un servei impecable i compleix amb totes les exigències dels més experimentats viatgers. L'hotel ofereix Wi-Fi gratuït en totes les habitacions, habitació familiar, lloguer de cotxes, biblioteca, lloguer de bicicletes per garantir el més gran comfort possible als seus clients.\nL'ambient de Cleopatra Studios es reflexa en cada habitació. aire condicionat, escriptori, balcó/terrassa, insonorització, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Cleopatra Studios no troba competidors en cap categoria.


Lloc: Aula del Centre de Formació, planta baixa de c/Mallorca 281\nInscripcions a través del següent enllaç : Màster en Propietat Intel·lectual i Industrial ICAB 2019-2020\nEl sistema utilitzat és el de la combinació de classes teòriques per assolir una comprensió global de la naturalesa jurídica dels títols d'exclusiva, les facultats que se'n deriven i les limitacions legalment establertes, amb determinades pràctiques per consolidar així els coneixements teòrics. El programa inclou també un mòdul de Dret processal, donada la litigiositat d'aquestes matèries.\nEl Màster està adreçat a Llicenciats en Dret i també a d'altres Llicenciats superiors que vulguin completar la seva formació teòrica amb la pràctica professional necessària per exercir com a advocat/da.\nEl quadre docent està format per advocats/des en exercici, per magistrats i per professors universitaris.\nMòdul 1. La protecció de les creacions intel.lectuals\nIntroducció a la Propietat Intel.lectual; diferències amb la Propietat Industrial.\nEl Registre de la Propietat Intel.lectual. Les entitats de gestió.\nLes mesures de protecció tecnològica de les obres i informació per a la gestió de drets.Responsabilitat dels intermediaris per continguts il·lícits. Els sistemes P2P i la pràctica de compartir arxius: implicacions jurídiques.\n• Ignasi Espiell, Enginyer i Advocat de la propietat industrial\n• Mar Guix, Advocada\n• Ramon Morral, Advocat\n* Per tal d’obtenir el Títol d’Especialista en el Màster és necessari el 80% d’assistència a classe i superar el sistema d'avaluació establert (casos pràtics avaluables al final de cada mòdul).